CELEX: 32007D0609
Language: hu
Date: 2007-09-10 00:00:00
Title: 2007/609/EK: A Bizottság határozata ( 2007. szeptember 10. ) a Franciaország tengerentúli megyéiben, az Azori-szigeteken és Madeirán a növényeket vagy növényi termékeket károsító szervezetek elleni védekezésre irányuló programok Közösség által támogatható intézkedéseinek meghatározásáról (az értesítés a C(2007) 4140. számú dokumentummal történt)

15.9.2007   
            
            
               HU
            
            
               Az Európai Unió Hivatalos Lapja
            
            
               L 242/20
            
         
      A BIZOTTSÁG HATÁROZATA
   
   (2007. szeptember 10.)
   a Franciaország tengerentúli megyéiben, az Azori-szigeteken és Madeirán a növényeket vagy növényi termékeket károsító szervezetek elleni védekezésre irányuló programok Közösség által támogatható intézkedéseinek meghatározásáról
   (az értesítés a C(2007) 4140. számú dokumentummal történt)
   (Csak a francia és a portugál nyelvű szöveg hiteles)
   (2007/609/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az Unió legkülső régiói részére egyedi mezőgazdasági intézkedések megállapításáról szóló, 2006. január 30-i 247/2006/EK tanácsi rendeletre (1) és különösen annak 17. cikke (3) bekezdése első albekezdésének második mondatára,
   mivel:
   
               (1)
            
            
               A mezőgazdasági termények növény-egészségügyi állapota Franciaország tengerentúli megyéin, az Azori-szigeteken és Madeirán egyedi – az említett régiók éghajlatával és az ott előforduló különleges kártékony szervezetekkel összefüggő – problémáknak van kitéve. Az érintett tagállamok a károsító szervezetek ellenőrzését célzó programokat fogadtak el.
            
         
               (2)
            
            
               A növény-egészségügyi intézkedésekre vonatkozó közösségi támogatás új szabályait az Unió legkülső régióiban a 247/2006/EK rendelettel fogadták el. Következésképpen a Franciaország tengerentúli megyéi, az Azori-szigetek és Madeira tekintetében újra meg kell határozni a közösségi támogatásra jogosult intézkedéseket és a támogatásra jogosult kiadásokat.
            
         
               (3)
            
            
               Ezért a Franciaország tengerentúli megyéiben, az Azori-szigeteken és Madeirán a növényeket vagy növényi termékeket károsító szervezetek elleni védekezésre irányuló programok Közösség által támogatható intézkedéseinek meghatározásáról szóló, 1993. szeptember 30-i 93/522/EGK bizottsági határozat (2) szövege helyébe új szöveget kell léptetni.
            
         
               (4)
            
            
               A növényeket vagy növényi termékeket károsító szervezeteknek a Közösségbe történő behurcolása és a Közösségen belüli elterjedése elleni védekezési intézkedésekről szóló, 2000. május 8-i 2000/29/EK tanácsi irányelv (3) védőintézkedéseket ír elő a növényeket vagy növényi termékeket károsító szervezetek Közösségbe történő behurcolása, és a Közösségen belüli elterjedése ellen.
            
         
               (5)
            
            
               Ennek megfelelően a 93/522/EGK határozatot hatályon kívül kell helyezni.
            
         
               (6)
            
            
               Az e határozatban előírt intézkedések összhangban vannak a Növény-egészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A Franciaország tengerentúli megyéiben, az Azori-szigeteken és Madeirán a károsító szervezetek ellenőrzésére irányuló programnak a 247/2006/EK rendelet 17. cikke (1) bekezdése értelmében közösségi támogatásra jogosult intézkedései meghatározása e határozat mellékletében található.
   A 2000/29/EK irányelv 2. cikke (1) bekezdésének e) pontja értelmében ezen intézkedéseknek kapcsolódniuk kell a károsító szervezetek ellenérzéséről szóló programok egészéhez, illetve egy részéhez.
   2. cikk
   A 93/522/EGK határozat hatályát veszti.
   A hatályon kívül helyezett határozatra vonatkozó hivatkozásokat az e határozatra vonatkozóként kell értelmezni.
   3. cikk
   Ezt a határozatot 2007. január 1-jétől kell alkalmazni.
   4. cikk
   Ennek a határozatnak a Francia Köztársaság és a Portugál Köztársaság a címzettje.
   
      Kelt Brüsszelben, 2007. szeptember 10-én.
      
         
            a Bizottság részéről
         
         Markos KYPRIANOU
         
         
            a Bizottság tagja
         
      
   
   
      (1)  HL L 42., 2006.2.14., 1. o. A 2013/2006/EK rendelettel (HL L 384., 2006.12.29., 13. o.) módosított rendelet.
   
      (2)  HL L 251., 1993.10.8., 35. o. A 96/633/EK határozattal (HL L 283., 1996.11.5., 58. o.) módosított határozat.
   
      (3)  HL L 169., 2000.7.10., 1. o. A legutóbb a 2007/41/EK bizottsági irányelvvel (HL L 169., 2007.6.29., 51. o.) módosított irányelv.
   
      MELLÉKLET
      TÁMOGATHATÓ INTÉZKEDÉSEK ÉS KIADÁSOK
      A.   RÉSZ
      Támogatható intézkedések
      
                  1.
               
               
                  A helyi növény-egészségügyi helyzet megismerésére vonatkozó intézkedések:
                  
                              a)
                           
                           
                              hivatalos tanulmányok és felmérések a kártékony szervezetek jobb helyszíni megismerése céljából:
                              
                                          i.
                                       
                                       
                                          a károsító szervezetek feltérképezése;
                                       
                                    
                                          ii.
                                       
                                       
                                          a károsító szervezetek gazdasági hatásának értékelése;
                                       
                                    
                                          iii.
                                       
                                       
                                          a károsító szervezetek kifejlődése kockázatának értékelése;
                                       
                                    
                        
                              b)
                           
                           
                              tanulmányok és felmérések azon területek felügyelete céljából, amelyek védelemre szorulnak a károsító szervezetek behurcolása ellen.
                           
                        
            
                  2.
               
               
                  Megelőző intézkedések a növényeket vagy növényi eredetű termékeket károsító szervezetek ellen:
                  
                              a)
                           
                           
                              a növények, növényi eredetű termékek és egyéb fertőzésgyanús anyagok tekintetében hozott megelőző intézkedések;
                           
                        
                              b)
                           
                           
                              a gazdaságokban végrehajtott ellenőrzések a növényekre és növényi eredetű termékekre vonatkozó növény-egészségügyi előírások betartásának biztosítása céljából;
                           
                        
                              c)
                           
                           
                              hivatalos növény-egészségügyi felmérés és korai figyelmeztető rendszer megszervezése a termények káros szervezetek általi szennyezésének kiszűrésére;
                           
                        
                              d)
                           
                           
                              hivatalos laboratóriumi vagy terepen végzett kísérletek a károsító szervezetek által okozott kár megelőzésére, illetve csökkentésére:
                              
                                          i.
                                       
                                       
                                          ellenálló fajták kutatása;
                                       
                                    
                                          ii.
                                       
                                       
                                          vegyi, illetve biológiai ellenőrzési módszerek, valamint a megelőzést szolgáló módszerek kutatása;
                                       
                                    
                                          iii.
                                       
                                       
                                          tanulmányok a károsító szervezetek biológiájáról;
                                       
                                    
                        
                              e)
                           
                           
                              tanulmányok a károsító szervezetek diagnosztikai módszereinek javításáról.
                           
                        
            
                  3.
               
               
                  Gyógyító intézkedések a növényeket vagy növényi eredetű termékeket károsító szervezetek vonatkozásában:
                  
                              a)
                           
                           
                              hivatalos programok végrehajtása a termést, növényi kultúrákat és erdőket károsító szervezetek kollektív ellenőrzésére;
                           
                        
                              b)
                           
                           
                              gyógyító intézkedések meghozatala növényi és növényi eredetű termékek vonatkozásában:
                              
                                          i.
                                       
                                       
                                          megsemmisítés;
                                       
                                    
                                          ii.
                                       
                                       
                                          gázosítás, kezelés,
                                       
                                    
                                          iii.
                                       
                                       
                                          laboratóriumi vizsgálatok.
                                       
                                    
                        
            
                  4.
               
               
                  A növényeket és növényi eredetű termékeket károsító szervezetek ellenőrzésére irányuló programok műszaki támogatása:
                  
                              a)
                           
                           
                              a Közösség legkülső régióinak hivatalos szervei részére a károsító szervezetek diagnózisát és meghatározását végző laboratóriumok felszerelése és működtetése;
                           
                        
                              b)
                           
                           
                              a biológiai ellenőrzést szolgáló termelési egységek felállításához és működéséhez való hozzájárulás;
                           
                        
                              c)
                           
                           
                              hozzájárulás a gázzal történő fertőtlenítő berendezések felállításához és működtetéséhez, valamint a növény-egészségügyi vizsgálatnak alávetett növények és növényi eredetű termékek raktározásához;
                           
                        
                              d)
                           
                           
                              az ellenőrző programot végrehajtó személyzet műszaki képzése;
                           
                        
                              e)
                           
                           
                              hivatalos információs kampány folytatása a termelők és a felelős személyek részére a károsító szervezetek ellenőrzésének egyéni és kollektív módszereiről, többek között:
                              
                                          i.
                                       
                                       
                                          (tetszőleges) növény-egészségügyi információs hálózat felállítása és fejlesztése;
                                       
                                    
                                          ii.
                                       
                                       
                                          képzések szervezése termelők részére;
                                       
                                    
                                          iii.
                                       
                                       
                                          hivatalos tájékoztató értekezletek szervezése termelőkkel, felelős személyekkel és az ellenőrző programokban érintett szervezetekkel.
                                       
                                    
                        
            B.   RÉSZ
      Támogatható kiadások
      
                  1.
               
               
                  A szolgáltatásnyújtási szerződés alapján nyújtott különböző speciális szolgáltatások munkabér költségei
               
            
                  2.
               
               
                  Az intézkedések végrehajtása során használt fogyóeszközök és felszerelések
               
            
                  3.
               
               
                  Szolgáltatások vásárlása, illetve szállítási eszközök bérlése, amennyiben szükségesnek bizonyul a műveletek végrehajtása során.